Imagini rare surprinse în Pitești. Un flamingo a apărut pe lacul dintr-un cartier din Trivale. Frumoasa pasăre a fost filmată la barajul de la marginea oraşului. Curios este faptul că flamingo este o pasăre care preferă zonele cu temperaturi ridicate şi nu ar putea fi văzută iarna la noi în ţară. Şi totuşi, flamingo a dovedit că poate supravieţui, deşi lacul era, pe alocuri, îngheţat.

Ion Sănduloiu, salvamont Argeş: Mi se pare extraordinar, eu vin de zeci de ani aici și până acum eram încântat de califari, dar flamingo nu mă așteptăm să văd. A făcut parte dintr-un grup și s-a rătăcit. Penajul nu e foarte colorat, apare după un tip de mâncare. S-a rătăcit destul și să sperăm că va supraviețui până în primăvară. Ca să plece are nevoie de un adult ca să îl învețe ruta de migrație. El singur nu prea știe.